EkBass/fiwiki-20250220-pages-articles huggingface dataset:
Jorge Meré

Jorge Meré Pérez (s. 17. huhtikuuta 1997 Oviedo, Espanja) on espanjalainen jalkapalloilija. Hän edustaa Saksan Bundesliigassa pelaavaa 1. FC Kölniä ja on pelipaikaltaan keskuspuolustaja. == Seurajoukkueura == Meré on kotoisin Oviedosta, josta hän siirtyi vuonna 2010 Sporting Gijónin nuorisoakatemiaan.Julio y Meré, dos joyas en la zaga ante el Oviedo GolAverage. Viitattu 26.12.2016. Seuran reservijoukkueeseen hän nousi kaudella 2013–2014, joka pelasi maan kolmanneksi korkeimmalla sarjatasolla Segunda División B:ssä. 24. heinäkuuta 2014 Meré solmi seuran kanssa viisivuotisen sopimuksen, joka sisälsi 25 miljoonan euron purkupykälän.El Sporting 'ata' a Jorge Meré: la nueva perla de Mareo El Desmarque. Viitattu 26.12.2016. 11\. huhtikuuta 2015 hän teki ensiesiintymisensä seuran edustusjoukkueessa vierasottelussa Real Zaragozaa vastaan.Ni Zaragoza ni Sporting abandonan sus malas rachas Marca. Viitattu 26.12.2016. Loppukauden aikana hän pelasi yhteensä viisi ottelua, minkä päätteeksi seura palasi maan pääsarjaan Primera Divisióniin kolmen vuoden tauon jälkeen. 23. syyskuuta 2015 Meré pelasi ensimmäisen ottelunsa maan korkeimmalla sarjatasolla, kun joukkue kohtasi vieraskentällä Rayo Vallecanon.El Rayo sabe contemporizar ante un valiente Sporting Marca. Viitattu 26.12.2016. Hän pelasi kauden aikana 31 pääsarjaottelua. Meré siirtyi saksalaiseen FC Kölniin seitsemän miljoonan euron siirtosummalla kesällä 2017. Hän on kauden 2019–2020 loppuun mennessä pelannut 33 bundesliigaottelua, joissa hän on tehnyt kaksi maalia ja syöttänyt yhden. 2. Bundesliigassa hän on pelannut 26 ja Eurooppa-liigassa kolme ottelua. == Maajoukkueura == Meré pelasi kaikki viisi ottelua Espanjan voittaessa alle 19-vuotiaiden Euroopan-mestaruuden 2015. Alle 21-vuotiaiden EM-kilpailuissa hän pelasi neljä ottelua Espanjan saavuttaessa hopeaa 2017 ja kolme ottelua joukkueen voittaessa Euroopan-mestaruuden 2019. == Lähteet == == Aiheesta muualla == * Jorge Merén tilastot BDFutbol-sivustolla * Jorge Merén tilastot Soccerway-sivustolla Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Luettelo jääkiekon olympiamitalisteista

Jääkiekko on ollut olympialaisten kisaohjelmassa vuoden 1920 kesäolympialaisista lähtien. Menestynein maa olympialaisten jääkiekossa on Kanada. ==Miehet== }} {{Olympiamitalistit/rivi|laji = Jääkiekko|kausi = talvi|vuosi =2022|miesten/naisten=miesten|tapahtuma = turnaus|tekstin tasaus = ylös ==Naiset== ==Mitalitilasto (miehet)== right|thumb|Vladislav Tretjak on menestynein miesjääkiekkoilija kolmella olympiakullallaan ja yhdellä hopeallaan. Urheilija Maa Olympialaiset Kultaa Hopeaa Pronssia Yht. 1972–1984 3 1 0 4 1988 1992 1998–2002 2 1 1 4 1964–1976 0 2 2 4 1994–2010 0 1 3 4 1994–2010 0 1 3 4 1994–2010 0 1 3 4 1998–2014 0 1 3 4 1998–2014 0 1 3 4 1964–1972 3 0 0 3 1964–1972 3 0 0 3 1964–1972 3 0 0 3 1964–1972 3 0 0 3 1984–1988 1992 3 0 0 3 ==Lähteet== Jääkiekko olympiamitalistit Luokka:Jääkiekko olympialaisissa
ETV+

ETV+ on virolainen televisiokanava, jonka pääkohderyhmänä on Viron venäjänkielinen vähemmistö. ETV+ lähettää ohjelmistoa sekä venäjäksi että viroksi. Viron hallitus antoi hyväksyntänsä venäjänkielisen tv-kanavan perustamiselle marraskuussa 2014. Nimi uudelle tv-kanavalle valittiin 360 ehdokkaan joukosta huhtikuussa 2015. Kanavan budjetti vuodelle 2015 oli 2,53 miljoonaa euroa. ETV+:n ensimmäinen lähetys nähtiin noin aamuseitsemältä 28. syyskuuta 2015 ja kanavan ensimmäisen päivän ohjelmisto koostui aamu-tv -ohjelman lisäksi matkailuohjelmasta, jonka ensimmäisessä jaksossa vierailtiin Viron venäjänkielisellä Itä-Virumaan maakunnassa. Muun ohjelmiston kerrottiin koostuvan lisäksi kulttuuri- ja ajankohtaisohjelmista, dokumenteista, elokuvista sekä opetusohjelmista. == Lähteet == == Aiheesta muualla == * ETV+ Luokka:Virolaiset televisiokanavat Luokka:Eesti Rahvusringhääling Luokka:Vuonna 2015 perustetut televisiokanavat
Joulupuuseura

Joulupuuseura ry on rekisteröity yhdistys, jonka tarkoituksena on edistää alan toimintaedellytyksiä sekä kasvattajien ja sidosryhmien yhteistoimintaa Suomessa. Joulupuuseura perustettiin vuonna 1991. Seuran toiminta perustuu suurimmilta osin vapaaehtoistoimintaan. Seura on julkaissut vuonna 2007 alan perusteoksen Joulupuukirja – Joulupuun kasvatuksen perusteet Suomessa. Seuraan otetaan jäseniksi sekä joulupuiden ja leikkohavujen tuotannosta kiinnostuneita että alalla jo toimivia henkilöitä ja yhteisöjä. Seurassa oli vuonna 2016 noin 270 jäsentä. ==Lähteet== Luokka:Joulu Suomessa Luokka:Suomalaiset järjestöt Luokka:Metsäorganisaatiot Luokka:Suomen metsäteollisuus
Dmitri Tarasov (jalkapalloilija)

Dmitri Aleksejevitš Tarasov (; s. 18. maaliskuuta 1987 Moskova, Venäjän SFNT, Neuvostoliitto, nykyinen Venäjä) on venäläinen jalkapalloilija. Hän edustaa Venäjän jalkapalloliigassa pelaavaa Lokomotiv MoskovaaДмитрий ТАРАСОВ | ФК Локомотив Dmitriy TARASOV | FC Lokomotiv Moscow ja on pelipaikaltaan keskikenttäpelaaja. == Lähteet == == Aiheesta muualla == * Dmitri Tarasov National Football Teams-sivustolla * Dmitri Tarasov Soccerway-sivustolla * Dmitri Tarasov Soccerway-sivustolla Luokka:Elävät henkilöt Luokka:Vuonna 1987 syntyneet Luokka:Venäläiset jalkapalloilijat
Akrotomofilia

Akrotomofilia on parafilia, jossa asianomainen kokee seksuaalista kiihotusta amputoituja ihmisiä kohtaan. Myös halvaantumiset, spastisuus sekä ortopediset apuvälineet kuten pyörätuolit kiihottavat akrotomofiilejä. Akrotomofiliaa ei tule sekoittaa apotemnofiliaan, seksuaaliseen kohdehäiriöön jossa asianomainen kiihottuu ajatuksesta että hänelle itselleen tehdään amputaatio. ==Lähteet== Luokka:Parafiliat Luokka:Amputaatio
Ruumiin yhtenäiskuvan häiriö

Ruumiin yhtenäiskuvan häiriö (, BIID) on neurologinen häiriö, jossa ihminen toivoo usein jonkin kehonosansa amputointia tai halvaantumista. Aivan viime vuosiin asti BIID:tä on kohdeltu mielenterveysongelmana, jonka hoidoksi on tarjottu psykoterapiaa. Sen on arveltu myös liittyvän dysmorfiseen ruumiinkuvan häiriöön, jossa henkilölle kehittyy vastenmielisyys jotain kehonsa osaa kohtaan. Nykyisin BIID:n uskotaan liittyvän aivojen kehonkartan häiriöön. Toisinaan BIID:hen saattaa liittyä apotemnofilisia piirteitä, mutta ne ovat kuitenkin kaksi eri asiaa. Monet apotemnofiilit kärsivät BIID:stä, mutta suuri osa BIID:stä kärsivistä ei ole apotemnofiileja. == Populaarikulttuurissa == * Yhdysvaltalaisen televisiosarjan Greyn anatomian jaksossa ”Haunt You Every Day” (kausi 4, jakso 5) esiintyy BIID:stä kärsivä potilas * Robert Galbraithin romaanissa Pahan polku yksitysetsivä Cormoran Strike saa ihailevan kirjeen BIID:stä kärsivältä nuorelta tytöltä ==Lähteet== Luokka:Neurologiset sairaudet
Tarton kaupunginmuuri

thumb|Tarton kaupunginmuurin säilynyt osa Vapauden puistokadun ja Magasinikadun välissä. thumb|Tarton kaupunginmuurin säilynyt osa yliopiston kasvitieteellisessä puutarhassa. Tarton kaupunginmuurin rakennusaika on tuntematon. Tartto on yksi kuudesta Viron kaupungista, joihin on keskiajalla rakennettu muuri. Kirjallisia tietoja muurista ei ole, ja se on tuhoutunut lähes täysin, ensin 1700-luvun alun vihollisuuksissa, sitten vuoden 1763 tulipalon jälkeen purettiin loput. Tietoja on siten saatavissa vain arkeologisesta näkökulmasta.Bernotas s. 56 Toomemäen piispanlinnasta on ensimmäinen kirjallinen maininta vuodelta 1234. Tarton kaupunki syntyi vähitellen 1200-luvulla piispanlinnan alapuolelle. Piispanlinnaa ympäröi muuri ja vallihauta. Kaupunginmuurin pituus oli 2 145 metriä, ja siinä oli 27 tornia, joista yhdeksässä oli portti. Muuri alkoi piispanlinnan länsinurkasta, kiersi Toomemäen lännen ja pohjoisen kautta, laskeutui jokitasangolle ja kulki nykyisten katujen Lai ja Kroonuaia kohdalla kohti Emajokea. Sen jälkeen se kääntyi kaakkoon joen vartta ja kulki Magasinikatua ja Vapauden puistokatua kaakkoon Raatihuoneen torin poikki Poekadulle. Siellä muuri kääntyi lounaaseen ja jatkui piispanlinnan itäkulmaan saakka.Bernotas s. 57 Asiakirjojen tuhoutumisen vuoksi kaupungin asemakaavasta on tietoja vasta 1600-luvulta, ja niiden perusteella tiedetään Tarton raatihuoneen myöhäiskeskiaikainen sijainti. Muurin rakennusaineena on käytetty kiveä, tiiliä ja tiilenkappaleita, maa-ainesta, ja kivien sitomiseen sekaan on kaadettu kalkkilaastia. Muuri on kuvattu Tarton vaakunassa.Flag and coat of arms of Tartu, Tartu.ee Muurin viereen rakennettiin 1793 talo, Barclay de Tollyn talo, jota nykyisin usein sanotaan Tarton Pisan torniksi, sillä se kallistuu sille puolelle, jolta se tukeutuu paaluihin. Joen puolella taloa tukee kaupunginmuuri.The Leaning House of Tartu ==Lähteet== * (karttapiirros s. 58) ===Viitteet=== Luokka:Tarton rakennukset ja rakennelmat Luokka:Kaupunginmuurit Luokka:Viron historia
Kalaké

Kalaké on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla 15 kilometriä Barouélista etelään. Kunnassa on 16 500 ja keskuskylän kahdessa osassa 4 500 asukasta (vuonna 2009). Kalakén kunta rajoittuu pohjoisessa Barouélin, idässä Konobougoun, etelässä Koulikoron alueen Dioïlan piirin Guégnékan ja Binkon sekä lännessä Koulikoron piirin Dinandougoun kuntiin. Seutu kuuluu Sudanin ja Sahelin siirtymävyöhykkeeseen. Pysyviä vesistöjä ei ole. Kuntaan kuuluu 25 kylää. Asukkaat ovat etupäässä bambaroita, markoja ja fulbeja. Yleisin kieli on bambara. Seudun pääelinkeino on maanviljely. Lisäksi harjoitetaan karjanhoitoa ja kaupankäyntiä. Tärkeimmät viljelykasvit ovat hirssi, durra, maissi, fonio, puuvilla, maapähkinä ja vesimeloni. Kunnassa toimii yhdeksän alakoulua, kaksi koulutus- ja kehittämiskeskusta (CED) sekä yläkoulu. Kalakéssa ja Djillassa on terveyskeskukset. ==Lähteet== Luokka:Barouélin piiri Luokka:Malin kunnat
Weltcupabfahrt Hannes Trinkl

Weltcupabfahrt Hannes Trinkl Weltcupabfahrt Hannes Trinkl Paikkakunta: Hinterstoder, Itävalta Talviurheilukeksus: Skigebiet Hinterstoder Vuori: Schrocken Rinneluokitus: Musta Yläasema: 1 404 m Ala-asema: 600 m Korkeusero: 804 m Pituus: 3 500 m Maksimijyrkkyys: 60 % Keskijyrkkyys: 23 % Stadion: Energie AG Arena Hissi Hissi Hissi: Hössbahn Tyyppi: Gondolihissi Kapasiteetti: 2 460 henkilöä/h Ala-asema: 600 m Yläasema: 1 404 m Miehet Miehet Super-G Super-G Lähtö: 1 292 m Maali: 646 m Korkeusero: 646 m Pituus: 2 116 m Keskijyrkkyys: 30,5 % 1\. MC-kilpailu: 5.2.2011 Suurpujottelu Suurpujottelu Lähtö: 1 072 m Maali: 636 m Korkeusero: 436 m 1\. MC-kilpailu: 6.2.2011 Pujottelu Pujottelu Lähtö: 817 m Maali: 646 m Korkeusero: 171 m Weltcupabfahrt Hannes Trinkl on laskettelurinne Hinterstoderissa Itävallassa. Weltcupabfahrt Hannes Trinkl avattiin tammikuussa 2006 ja siinä on järjestetty alppihiihdon maailmancupin miesten supersuurpujottelu- ja suurpujottelukilpailuja. ==Lähteet== *Skigebiet Hinterstoder skisport.com *Pistes – Hinterstoder skisport.com *Interactive Panoramakarte skisport.com *Hannes-Trinkl-Weltcupstrecke skisport.com *Results – Hinterstoder fis-ski.com Luokka:Itävallan laskettelurinteet Luokka:Alppihiihdon maailmancupin rinteet Luokka:Ylä-Itävalta
Länsitoukki

Länsitoukki eli Länsi-Tonttu () on saari Helsingin edustan Itäsaarten osa- alueella, noin 13 kilometriä Kauppatorilta ja 7 km Santahaminasta kaakkoon. Saaren pinta-ala on 3,2 hehtaaria. Maasto on avokalliota, jonka notkopaikoissa kasvaa matalaa ulkoluotojen kasvillisuutta. Puita ei kasva ja harvat pensaatkin ovat matalia. Aiemmin saarella oli vain ruotsinkielinen nimi. Sotien aikana se sai suomalaisen nimen Länsi-Tonttu. Jostain syystä nimi vuonna 1969 muutettiin Länsitoukiksi. Merikartoilla nimi Länsi-Tonttu on kuitenkin säilynyt niin, että uusimmissakin painoksissa se yhä on. ==Historia== Nykyään saari on asumaton, mutta 1890-luvulta 1940-luvulle siellä asui vakituisesti kalastajia. Toisen maailmansodan aikana saaren korkeimmalle kohdalle rakennettiin merivartioparakki, joka sodan jälkeen luovutettiin metsästysseuran käyttöön. Parakki paloi 1970-luvulla. Kalastajien rakennukset olivat tuhoutuneet jo aikaisemmin. Nykyisin saaren ainoa rakennelma on tutkaheijastin. Syksyisin saari on linnustajien suosiossa. Saaren omistaa Suomen valtio. Maihinnousu on retkeilijöille sallittu. ==Rusalkan uppoaminen== 20\. syyskuuta 1893 venäläinen panssarilaiva Rusalka upposi jonkin matkan päähän Länsitoukista vieden koko miehistönsä, 177 henkeä, meren pohjaan. Saaressa tuolloin asunut kalastaja Poppo Sjöholm on kertonut kuulleensa myrskyn pauhun keskeltä huudon tapaista ääntä, mutta ”luuli aistiensa pettävän tai paholaisen olevan irti”. Vasta seuraavana päivänä hänelle selvisi, että huudot olivat olleet todellisia ihmisääniä. ==Lähteet== Luokka:Ulkosaaret
Pikku Huopalahden ala-aste

Pikku Huopalahden ala-asteen koulu, puhekielellä Pikkis, on Helsingin Pikku Huopalahden asuinalueella sijaitseva peruskoulun ala-aste. Koulurakennus on arkkitehtitoimisto Esa Piironen Oy:n suunnittelema ja valmistunut vuonna 1997, joka on myös koulun perustamisvuosi. Koulussa toimivat perusopetuksen luokat 1.–6. sekä kaksi valmistavaa luokkaa ja alueellinen pienryhmä. Koulurakennus sijaitsee osoitteessa Tilkankatu 19. Samassa rakennuksessa toimivat myös Pikku Huopalahden lastenkirjasto, nuorisotalo ja päiväkoti. Vuonna 2024 koulussa oli noin 250 oppilasta. == Rehtorit == *Vilma Tuomi (1997–2016) *Silva Lehtisalo (vs. 2013–2016, 2016–2017) *Juha Hirvonen (2017–2024) == Muuta == Suomen entinen valtiovarainministeri ja kansanedustaja Jutta Urpilainen työskenteli koulussa opettajana vuosina 2001–2002. == Lähteet == Luokka:Helsingin peruskoulut Luokka:Ruskeasuo
Boidié

Boidié on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla 20 kilometriä Barouélista luoteeseen. Kunnassa on 22 100 ja keskuskylässä 3 600 asukasta (vuonna 2009). Boidién kunta rajoittuu pohjoisessa Barouélin piirin Tamanin, Somon ja Dougoufién ja etelässä Barouélin, idässä Ségoun piirin Konodiminin ja lännessä Koulikoron alueen Koulikoron piirin Dinandougoun ja Nyaminan kuntiin. Kuntaan kuuluu 25 kylää. Asukkaat ovat bambaroita, markoja, fulbeja ja somonoja. Paikallisia elinkeinoja ovat maanviljely, karjanhoito ja kalastus. Kunnassa toimii neljä alakoulua, koulutus- ja kehittämiskeskus (CED) ja yläkoulu. Boidiéssa, Dotembougoussa ja Seguelassa on terveyskeskukset. ==Lähteet== Luokka:Barouélin piiri Luokka:Malin kunnat
Boxing Day

Boxing Day (kirjaimellisesti ”lahjapakettipäivä”) on joulupäivän jälkeinen, tapaninpäivää vastaava, maallinen juhlapäivä Kansainyhteisön maissa. Perinteisesti työnantajat antoivat palvelijoilleen, jotka pääsivät joulun jälkeen tapaamaan omaisiaan, joululahjoja tai joulurahaa. Boxing Dayn vietosta määrätään tarkemmin eri maissa. Boxing Dayta vietetään pääasiassa Yhdistyneessä kuningaskunnassa, Ugandassa, Hongkongissa, Australiassa, Kanadassa, Uudessa-Seelannissa ja Etelä-Afrikassa. == Historia == Erään tutkimusnäkemyksen mukaan Boxing Dayn traditio alkoi keskiajalla, kun seurakuntalaiset keräsivät rahaa köyhille almulaatikoissa. Nämä avattiin joulun jälkeisenä Pyhän Stefanoksen päivänä. Ensimmäisen kristityn marttyyrin, Pyhän Stefanoksen päivä yhdistettiin julkiseen hyväntekeväisyyteen. Pääasiassa brittiläiseen traditioon kuuluva Boxing Day tarkoittaa Kansainyhteisön muissa maissa pääasiassa ostoksille ja urheilulle omistettua päivää. Sanaa käytetään vähän Yhdysvalloissa, jossa joulukuun 26. päivä ei ole yleensä kansallinen lomapäivä. Ortodoksisissa maissa juhlitaan Pyhän Stefanoksen päivää joulukuun 27. päivänä. Sitä ei kuitenkaan yhdistetä joululahjalaatikoihin, vaan silloin on tapana käydä kirkossa, syödä ja juoda runsaasti. == Ostospäivä == Englannissa, Kanadassa, Australiassa ja Uudessa-Seelannissa Boxing Day tunnetaan pääasiassa lomapäivänä, jolloin tehdään ostoksia, samaan tapaan kuin Kiitospäivän jälkeinen Black Friday Yhdysvalloissa. Alennusmyynnit ovat tavallisia. == Urheilu == Yhdistyneen kuningaskunnan, Skotlannin ja Pohjois- Irlannin jalkapallo- ja rugbyjoukkueet järjestävät perinteisiä Boxing Day -otteluita. Australiassa, Uudessa-Seelannissa ja Etelä-Afrikassa pelataan krikettiotteluita. Australiassa juhlapäivänä järjestetään purjehduskilpailu Sydneystä Hobartiin. Hevoskilpailuja järjestetään muun muassa Surreyssa, Englannissa. Boxing Day on eräs kettujahdin tärkeitä päiviä Englannissa ja Yhdysvalloissa, jossa sekä ratsain- että jalkaisin tehtävät metsästysseurueet kokoontuvat usein kylien keskustoissa. Boxing Dayhin yhdistetään useita jääkiekko-otteluita. == Boxing Day eri yhteyksissä == Tiedosto:Boxing Day at the Toronto Eaton Centre (cropped).jpg|Boxing Dayn ostoksilla Torontossa, Kanadassa vuonna 2007. Tiedosto:MCG stands.jpg|Boxing Dayn krikettiottelu Melbournessa vuonna 2006. Tiedosto:Keswick Boxing Day hunt 1962.jpg|Boxing Dayn ketunmetsästäjät kokoontuvat Cumbriassa Englannissa vuonna 1962. == Lähteet == Luokka:Maalliset juhlapäivät Luokka:Joulukuun juhlapäivät
Tamani

Tamani on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 30 kilometriä Barouélista pohjoiseen. Kunnassa on 13 100 ja keskuskylässä 3 000 asukasta (vuonna 2009). Tamanin kunta rajoittuu idässä Barouélin piirin Somon ja etelässä Boidién, pohjoisessa Ségoun piirin Souban ja lännessä Koulikoron alueen Koulikoron piirin Nyaminan kuntiin. Seutu kuuluu Sahelin vyöhykkeeseen. Kuntaan kuuluu 14 kylää. Asukkaat ovat etupäässä bambaroita, bozoja, somonoja, soninkeja ja fulbeja. Tamanista johtaa paikallistie Konobougouun. Seudun pääelinkeinot ovat maanviljely, karjanhoito, kalastus ja pienimuotoinen kaupankäynti. Osa väestöstä käy kausitöissä Bamakossa, Sélinguéjärvellä tai Norsunluurannikolla. Kunnassa toimii viisi koulua ja kaksi koulutus- ja kehittämiskeskusta (CED). Tamanissa ja Garnassa on terveyskeskukset ja Mignonissa sairastupa. Vesihuolto käsittää kaivoja ja porakaivoja. ==Lähteet== Luokka:Barouélin piiri Luokka:Malin kunnat
NREM-uni

NREM-uni eli non-REM-uni tai perusuni on toinen unen kahdesta tyypistä. Nimi tulee siitä, että NREM-unen aikana ei esiinny nopeita silmänliikkeitä (REM, rapid eye movement) kuten REM-unessa. NREM-uni jaetaan nykyisin kolmeen vaiheeseen, NREM-1, NREM-2 ja NREM-3. Nukkuja siirtyy yön aikana monta kertaa yhdestä NREM-vaiheesta toiseen. Unen ensimmäinen vaihe NREM-1 on lyhytkestoinen valvetilan ja unen rajatila, jossa voidaan kokea hallusinaatioita. Sitä seuraava NREM-2-vaihe on ensimmäistä vaihetta syvempi ja kestää yhteensä noin puolet yöstä. Kolmas vaihe NREM-3 on syvän unen vaihe, joka kestää noin puoli tuntia, ja sen aikana on hyvin vaikea herätä. NREM-3-vaiheesta nukkuja siirtyy REM-uneen, jonka jälkeen alkaa taas uusi unisykli. ==Lähteet== Luokka:Uni
Somo

Somo on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 34 kilometriä Barouélista koilliseen. Kunnassa on 6 900 ja keskuskylässä 2 000 asukasta (vuonna 2009). Somon kunnan pinta-ala on noin 76 neliökilometriä. Se rajoittuu idässä Barouélin piirin Dougoufién, etelässä Boidién sekä lännessä ja pohjoisessa Tamanin kuntiin. Seutu kuuluu Sahelin vyöhykkeeseen. Kuntaan kuuluu kymmenen kylää. Asukkaat ovat etupäässä soninkeja, bambaroita ja fulbeja. Seudun pääelinkeinot ovat maanviljely, karjanhoito ja kalastus. Somossa pidetään viikoittain alueen suurimmat markkinat. Kunnassa toimii neljä koulua ja terveyskeskus. ==Lähteet== Luokka:Barouélin piiri Luokka:Malin kunnat
Buick Excelle

Buick Excelle on Buickin vuodesta 2003 lähtien Kiinan markkinoille valmistama keskiluokan henkilöautomalli. Sen ensimmäinen sukupolvi oli uudelleennimetty Daewoo Lacetti, toinen sukupolvi puolestaan uudelleennimetty Buick Verano, jota myytiin Pohjois-Amerikassa ja joka perustuu Opel Astraan. Vuonna 2015 esiteltiin toisen sukupolven Verano, ja sitä myydään myös Kiinassa samalla nimellä. Excellen kolmas sukupolvi on oma mallinsa, jota myydään ainoastaan Kiinassa. == Buick Excelle I (2003–2016) == Ensimmäisen sukupolven Excelle oli uudelleennimetty Daewoo Lacetti. Mallia valmistettiin neliovisena sedanina, farmarina ja Excelle HRV -hatchbackina. Sedanin tuotanto jatkui toisen sukupolven rinnalla vuoteen 2016 saakka. vasen|pienoiskuva|Hatchback-korinen Buick Excelle HRV. Vuonna 2008 Excelle sai muun muassa uudet ajovalot ja etusäleikön. vasen|pienoiskuva|Ensimmäisen sukupolven facelift-malli. == Buick Excelle II (2009–2016) == Toisen sukupolven Excellestä oli kaksi erillistä mallia. Vuonna 2009 esitelty hatchback-korinen Excelle XT oli uudelleennimetty Opel Astra J, kun taas seuraavana vuonna markkinoille tullut sedan-korinen Excelle GT oli sama auto kuin Pohjois-Amerikassa myytävä Buick Verano, joka perustuu tekniikaltaan Astraan. === Buick Excelle XT (2009–2015) === Excelle XT:n korvasi vuonna 2015 Verano GS, joka on uudelleennimetty Opel Astra K. === Buick Excelle GT (2010–2016) === == Buick Excelle III (2015–) == Kolmannen sukupolven Excelle esiteltiin vuonna 2015. Malli sai vuoden 2017 lopulla kasvojenkohotuksen, jossa uudistettiin erityisesti keulan ilmettä. Samalla esiteltiin Excelle GX -farmarimalli. == Buick Excelle IV (2018–) == Neljännen sukupolven Excelle esiteltiin vuonna 2018. Se syntyi Opelin suunnitteluprojektin tuloksena, kun Corsa E -mallin seuraajaa oltiin kehittämässä. Uuden Corsan suunnittelu jouduttiin aloittamaan uudelleen lähes puhtaalta pöydältä, kun Opel myytiin ranskalaiselle PSA-konsernille, sillä auto siirtyisi käyttämään PSA-konsernin pienten automallien perusrakennetta. Lähes tuotantovalmis kehitteillä ollut General Motorsin uudelle pohjalevylle perustuva malli tuli myyntiin Kiinassa sedan-korisena versiona Buick Excelle -nimisenä. == Lähteet == == Aiheesta muualla == Excelle Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Qin Er Shi

Qin Er Shi (, joskus myös Ying Huhai, ; 229 eaa. – 207 eaa.) oli Kiinan toinen keisari vuosina 210–207 eaa. Hän oli Qin-dynastian toinen hallitsija. ==Elämä== Qin Er Shin henkilökohtainen nimi oli Huhai. Hän syntyi vuonna 229 eaa. ja oli Qinin kuningas Qin Shi Huangdin toinen poika. Huangdi yhdisti Kiinan ja nousi sen ensimmäiseksi keisariksi. Kun Huangdi kuoli vuonna 210 eaa., hänen vanhimman poikansa Fusun oli tarkoitus nousta toiseksi keisariksi, mutta kun hänet murhattiin, Huangdin vallan peri Huhai. Qin Er Shin valtakausi jäi lyhyeksi, sillä hän kuoli jo vuonna 207 eaa., ollessaan 22-vuotias. Qin- dynastia kaatui jo saman vuoden lopussa, 14 vuotta perustamisensa jälkeen. Luokka:Kiinan keisarit
Viivi Huuska

Viivi Maileena Huuska (s. 23. maaliskuuta 1989 Kankaanpää) on suomalainen ohjaaja ja valokuvaaja. Huuska kirjoitti ylioppilaaksi Vaskivuoren lukion tanssilinjalta Vantaalta vuonna 2008 ja opiskeli sen jälkeen valokuvausta Voionmaan opistossa Ylöjärvellä ja Lahden ammattikorkeakoulussa. Hän on ohjannut mainoksia ja lisäksi musiikkivideoita muun muassa Zara Larssonille (”Love Me Land”), Pete Parkkoselle (”Kohta sataa”), Cheekille (”Me ollaan ne Part 2”), Cristal Snow’lle (”Love is Blind”), Erika Vikmanille (”Häpeä”) ja Käärijälle (”Ruoska”). Huuska on Cristal Snow’n sisko, ja hän on esiintynyt monissa ToosaTV:n sketseissä. ”Love is Blind” -video voitti yleisön suosikkiäänestyksen Oulun musiikkivideofestivaalilla vuonna 2016. Huuska on kertonut tavoitteekseen purkaa naiskehon kuvaamiseen liittyviä konventioita. Kertomansa mukana hän tajusi vasta myöhemmin, että monet asiakkaat halusivat provokatiivuutta toistamalla kuitenkin huomiota, jolla tehdä rahaa. Instagram- tilillään Huuska tarkastelee omaa kehoaan, naiseutta ja mediaa reflektoiden. == Filmografia == === Televisiosarjat === *2021 **Kullannuput === Musiikkivideot === *2024 **Ruoska – Käärijä & Erika Vikman *2021 ** Right Here (Alok Remix) – Zara Larsson **Pettäjä – Sanni **Häpeä – Erika Vikman ** Ihana – F *2020 ** Love Me Land – Zara Larsson ** Oli aikoi – Mikael Gabriel ** Löytäjä saa pitää – Mikael Gabriel *2019 ** Ikävä – Chisu ** Mul ei oo lapsuudensankarii – Vesala *2017 ** Peili – Elastinen ** Tyynysotaa – Vilma Alina, Nelli Matula, Ida Paul & Sini Yasemin *2016 ** Kohta sataa – Pete Parkkonen ** Lemmikki – Nelli Matula ** Riding the Storm – Cristal Snow **Die Hard – Cristal Snow ** Musta – Ulpu ft. Pyhimys ** Niagara – Jannika B **Me ollaan ne Part 2 – Cheek ft. Elastinen, JVG, Nikke Ankara, Kube, Pete Parkkonen *2015 ** Vakavaa – Juulia == Lähteet == == Aiheesta muualla == * * Viivi Huuskan virallinen sivusto * Luokka:Suomalaiset televisio-ohjaajat Luokka:Suomalaiset musiikkivideo-ohjaajat Luokka:Suomalaiset valokuvaajat Luokka:Vuonna 1989 syntyneet Luokka:Elävät henkilöt
Kaika

Kaika (, tunnetaan myös nimellä Wakayamatonekohikoobi no Mikoto) oli perinteisen japanilaisen tiedon mukaisesti Japanin yhdeksäs keisari.Kunaicho Kaikan, kuten usean muunkaan varhaisen Japanin keisarin, valtakauden alkamis- ja päättymisvuotta ei ole varmasti saatu selville, ja hänen on uskottu hallinneen vuodesta 158 eaa. vuoteen 98 eaa. Todellisuudessa Kaika on kuitenkin saattanut elää vasta ensimmäisellä vuosisadalla.Nussbaum, Louis- Frédéric. (2005). "Japan Encyclopedia". ==Lähteet== Luokka:Japanin keisarit
Dmitri Tarasov (jääkiekkoilija)

pienoiskuva|250px|Dmitri Tarasov Dmitri Jevgenjevitš Tarasov (; 13. helmikuuta 1979 Habarovsk, Venäjän SFNT, Neuvostoliitto, nykyinen Venäjä – 14. kesäkuuta 2023) oli venäläinen jääkiekkoilija. Hän pelasi KHL-joukkue Amur Habarovskissa. == Lähteet == == Aiheesta muualla == * * Dmitri Tarasov Eurohockey-sivustolla * Luokka:Vuonna 1979 syntyneet Luokka:Vuonna 2023 kuolleet Luokka:Venäläiset jääkiekkoilijat
Himera (albumi)

Himera (, ”Khimaira”) on venäläisen heavy metal -yhtye Arijan 8. albumi, joka julkaistiin vuonna 2001. == Kappaleet == # # # # # # # # # # == Arvostelut == * Classic Rock: No. 2/2001 == Muusikot == * Valeri Kipelov — laulu * Vladimir Holstinin – soolokitara, kitara, koskettimet * Sergei Terentjev — kitara, soolokitara, * Vitali Dubinin — basso, koskettimet * Aleksandr Manjakin – rummut == Lähteet == Luokka:Arijan albumit Luokka:Vuoden 2001 albumit
Nizzan raitiotieliikenne

thumb|Nizzan raitiovaunu Nizzan raitioliikenne on yksi Nizzan julkisen liikenteen muodoista. Kaupungissa oli ollut aiemminkin raitiovaunuliikennöintiä, mutta nykyinen raitiotie avattiin vuoden 2007 lopulla. Raitiotie osoittautui suosituksi liikennöintimuodoksi, sillä lähikuukausina avaamisen jälkeen päivittäiset matkustajamäärä olivat jo 65 000–70 000\. Tämä synnytti myös tarvetta laajentaa linjastoa. Vuonna 2013 valmistui raitiotien ensimmäinen laajennus Pont Micheliin asti. Vuotta myöhemmin aloitettiin raitiotien toisen linjan rakennustyöt. Linja 2 on 11,3 kilometriä pitkä ja kulkee Nizzan lentoasemalta Nizzan keskustan suuntaan. Uudesta linjasta 3,2 kilometriä kulkee tunnelissa maan alla. Linjan 2 ensimmäinen osuus avattiin liikenteelle kesällä 2018. == Lähteet == == Aiheesta muualla == *Viralliset kotisivut Luokka:Pikaraitiotiet Luokka:Nizza Luokka:Ranskan raitiotieliikenne
Sevofluraani

Sevofluraani (C4H3OF7) on fluorattuihin eettereihin kuuluva orgaaninen yhdiste. Yhdistettä voidaan käyttää lääketieteessä nukutusaineena. ==Ominaisuudet== Huoneenlämpötilassa sevofluraani on miellyttävänhajuista helposti haihtuvaa ja väritöntä nestettä. Sevofluraanin nukuttavat ominaisuudet johtuvat siitä, että yhdiste sitoutuu GABA-reseptoreihin. Se myös vähentää aivojen glukoosinkulutusta. Muiden halogenoitujen eetterien tavoin yhdiste on naamarin kautta hengitettävä aine. Sevofluraani aikaansaa nukahtamisen nopeasti ja myös anestesiasta herääminen tapahtuu nopeasti. Sevofluraani on yleisesti käytössä sekä sedaation aikaansaamiseksi että ylläpitämiseksi erityisesti päiväkirurgisissa toimenpiteissä.George R. Lenz, Hollis G. Schoepke & Theodore C. Spaulding: Anesthetics, Kirk-Othmer Encyclopedia of Chemical Technology, John Wiley & Sons, New York, 2000. Viitattu 26.12.2016 ==Haittavaikutukset== Sevofluraani on yleisesti ottaen turvallinen anestesia-aine. Yhdiste voi kuitenkin aiheuttaa sydämen toiminnan ja verenkierron heikkenemistä ja voi aiheuttaa myös rytmihäiriöitä. Sevofluraanin on todettu anestesian induktiovaiheessa voivan aiheuttaa aivoissa epilepsian kaltaisia häiriöitä. Käytettäessä anestesia-aineen suljettua kiertoa kaasuseos johdetaan hiilidioksidia absorboivan emäksisen liuoksen läpi. Tässä vaiheessa sevofluraani voi osittain hajota fluoratuiksi alkeeneiksi. ==Valmistus== Sevofluraania syntetisoidaan lähtien heksafluori- isopropanolista. Ensimmäisessä vaiheessa siitä muodostetaan metyylieetteri reaktiolla dimetyylisulfaatin kanssa. Tämän eetterin metyyliryhmä kloorataan ja viimeisessä vaiheessa muodostuneesta välituotteesta muodostuu halogeeninvaihtoreaktiolla sevofluraania. ==Lähteet== ==Aiheesta muualla== * Luokka:Anestesiologia Luokka:Eetterit Luokka:Nikotiiniantagonistit Luokka:NMDA-reseptorin antagonistit
Paikuse

Paikuse on kauppala Virossa Pärnumaalla. Se kuuluu Pärnun kaupunkiin. Paikusen kuntaan kuulunut Paikuse oli aiemmin pienkauppala (), kunnes vuonna 2011 siitä tehtiin kauppala (alev). Vuoden 2017 kuntauudistuksessa Paikusen kunnasta tuli osa Pärnua. == Lähteet == Luokka:Viron kauppalat Luokka:Pärnu
Paikuse (kunta)

Paikuse on entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin. Kuntaan kuului Paikusen kauppala. ==Väestö== Vuonna 2011 Paikusen kunnassa oli 3 579 asukasta, joista 3 267 (91,3 %) oli virolaisia, 210 (5,9 %) venäläisiä ja 99 (2,8 %) muita kansallisuuksia. ==Lähteet== Luokka:Viron entiset kunnat Luokka:Pärnu
Dougoufié

Dougoufié (Dougoufé) on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 38 kilometriä Barouélista koilliseen. Kunnassa on 9 300 ja keskuskylässä 1 700 asukasta (vuonna 2009). Dougoufién kunta rajoittuu etelässä Barouélin piirin Boidién, lännessä Somon ja Tamanin, pohjoisessa Ségoun piirin Souban ja idässä N’Garan kuntiin. Kuntaan kuuluu kahdeksan kylää. Asukkaat ovat etupäässä bambaroita, fulbeja ja bozoja. Lisäksi on somonoja ja soninkeja. Kunnan liikenneyhteydet ovat heikot. Väestön pääelinkeinot ovat maanviljely, kalastus ja karjanhoito. Palveluihin kuuluu kolme koulua, kaksi koulutus- ja kehittämiskeskusta (CED), kaksi koraanikoulua ja terveyskeskus. ==Lähteet== Luokka:Barouélin piiri Luokka:Malin kunnat
Broc

Broc on kunta Keski-Sveitsissä, Fribourgin kantonissa. Vuoden 2015 lopussa kunnassa oli 2 506 vakinaista asukasta. ==Sijainti== Broc sijaitsee viitisen kilometriä Bullen kaupungista kaakkoon. Maantieteellisesti kunta sijaitsee Gruyèrenjärveen laskevien Sarine- ja Jognejokien välissä sekä kaakon suuntaan Alppeja kohti nousevien vuorten rinteillä kumpuilevassa Mittellandissa. ==Nähtävyydet== Brocissa sijaitsee Nestlén suklaatehdas ja Maison Cailler -suklaamuseo, jossa käy vuosittain lähes 400 000 vierailijaa. ==Liikenneyhteydet== Moottoritie A12 ohittaa Broc’n luoteispuolelta. Kylään on Transports publics fribourgeois (TPF) -yhtiön rautatieyhteys Bullesta. == Lähteet == * === Viitteet === == Aiheesta muualla == * Luokka:Fribourgin kantonin kunnat
Jarkko Herala

Jarkko Jaakko Henrikki Herala (23. marraskuuta 1952 Turku – 25. tammikuuta 1974 Helsinki)Kuolinilmoitus, Helsingin Sanomat 10.2.1974, s. 2 oli näyttelijä Helge Heralan ja näyttelijä Marja Korhosen poika. Herala nähtiin näyttelemässä isänsä kanssa Fennada-Filmin vuonna 1962 valmistuneessa elokuvassa Tähdet kertovat, komisario Palmu. Tuolloin 10-vuotias Herala näytteli majuri Carl Gustav Vadenblickin (Helge Herala) poikaa. Herala sai surmansa auto- onnettomuudessa vuonna 1974.Nurmi, Teemu: Helge Herala näytteli ja leipoi Turussa. turkulainen.fi 2.8.2013. Viitattu 27.12.2016 Hänet on haudattu Maunulan uurnalehtoon Helsinkiin, johon myöhemmin myös hänen vanhempansa ovat haudattu. == Lähteet == Luokka:Suomalaiset näyttelijät Luokka:Liikenneonnettomuudessa kuolleet Luokka:Vuonna 1952 syntyneet Luokka:Vuonna 1974 kuolleet
Holma (Somero)

Holma (myös Papinsaari) on saari Painiossa Somerniemellä Somerolla. Se on Painionjärven saarista suurin. Saaren pinta-ala on noin 15 hehtaaria ja sen korkein kohta saaren kallioisessa pohjoispuoliskossa on noin 35 metriä Painion pintaa ylempänä. Eteläosa on alavampaa ja lehtoista ja ollut aiemmin niittynä. Saaressa on Someron kaupungin omistama, vuonna 2000 perustettu noin 11 hehtaarin laajuinen luonnonsuojelualue. Puusto suojelualueella on suurimmaksi osaksi yli sata vuotta vanhaa, ja sekä pystyssä että maassa olevaa lahopuuta on runsasti. ==Lähteet== Luokka:Suomen sisävesien saaret Luokka:Varsinais- Suomen luonnonsuojelualueet Luokka:Someron luonto Luokka:Somerniemi
Kertunsalo

thumb|Kertunsalon saari Rautelanjärvessä nähtynä aikoinaan nuorison kokoontumispaikkana olleesta Linnanmäen notkonpohjasta. Kertunsalo on saari Rautelanjärvessä Somerolla lähellä Rautelankoskea. ==Luonto== Vuonna 1961 Rautelankosken ja Kertunsalon maisema arvioitiin yhdeksi Lounais-Hämeen kauneimmista. Aluetta on pidetty luonnonarvoiltaan merkittävänä muun muassa kasviston, etenkin tervaleppien, ja eläimistön, etenkin selkärangattomien osalta, mutta ympäristö on kärsinyt soranotosta järveen rajoittuvilla harjuilla sekä Rautelankosken ruoppauksesta 1960-luvulla. ==Historia== Kertunsalon luona oleva notkonpohja lähellä Rautelankoskea muistetaan ikivanhana nuorison kokoontumis- ja juhlapaikkana.(Julkaistu myös teoksessa: ) 1930-luvulta 1950-luvulle urheiluseura Someron Esalla oli Kertunsalossa tanssilava, jonka korvasi vuonna 1952 uusi lava Rautelan nummella lähempänä Hämeen Härkätietä. Siellä tanssilava toimi vuoteen 1964, kunnes vuonna 1965 Salontien varteen lähellä Someron keskustaajamaa avattiin edelleen 2010-luvulla käytössä oleva Esakallion suurlava. ==Lähteet== Luokka:Suomen sisävesien saaret Luokka:Someron luonto Luokka:Tanssilavat
Ford Festiva

Ford Festiva on Fordin vuosina 1986–2002 valmistama pieni henkilöautomalli. Festiva sijoittui samaan kokoluokkaan kuin Ford Fiesta, mutta näillä kahdella mallilla ei ole teknistä samankaltaisuutta. == Ford Festiva I (1986–1993) == Vuonna 1986 esitellyn ensimmäisen sukupolven Festivan suunnittelusta vastasi Mazda, joka myi samaa mallia nimellä Mazda 121. Autoa valmistettiin muun muassa Etelä-Koreassa Kian tehtaalla, joka myös myi autoa omalla merkillään, nimellä Kia Pride. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet. == Ford Festiva II (1993–2000) == Toisen sukupolven Festiva kehitettiin Fordin ja Kian välisessä yhteistyössä, ja Etelä-Koreassa malli sai nimen Kia Avella. Pohjois-Amerikassa Ford markkinoi Festivaa nimellä Ford Aspire. Moottoreina autossa käytettiin Mazdan 1,3- ja 1,5-litraisia bensiinimoottoreita. vasen|pienoiskuva|Kolmiovinen Ford Festiva Vuonna 1997 Festiva sai kasvojenkohotuksessa uuden etupuskurin, ovaalinmuotoisen etusäleikön ja uudelleenmuotoillut ajovalot. == Ford Festiva III (1996–2002) == Kolmannen sukupolven malli sai nimen Festiva Mini Wagon, ja se oli korimalliltaan tila-auto. Malli oli uudelleennimetty Mazda Demio, jota myytiin Ford-merkkisenä ainoastaan Japanin markkinoilla. == Lähteet == == Aiheesta muualla == Festiva Luokka:B-segmentin autot Luokka:M-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot
Matad

Matad on sum Mongolian Dornodin provinssissa. Siellä on 3 463 asukasta (vuonna 2015) ja sen pinta-ala on 22 831,3 neliökilometriä. Sum sijaitsee provinssin eteläosassa pääkaupunki Tšoibalsanin kaakkoispuolella ja rajautuu Kiinaan. Vuonna 2000 Matadin alueella oli noin 54 000 päätä karjaa. == Lähteet == Luokka:Mongolian maantiede
Pad thai

Pad thai tai phat thai on thaimaalainen riisinuudeliruoka ja yksi maan kansallisruoista. Paistettujen nuudelien lisäksi annos sisältää monia muita raaka-aineita, jotka voivat vaihdella alueittain. Thaimaassa pad thai on suosittu katuruoka. Padthain tarkasta alkuperästä on useampia eri tarinoita. Mahdollisesti se on saapunut Thaimaahan joko kiinalaisten kauppaiden mukana, tai Vietnamista. Kansallisruokana pad thai sai alkunsa toisen maailmansodan aikana. Sota oli nostattanut riisin tuotannon hintaa ja Thaimaassa kansaa kehotettiin alkamaan käyttää muita paikallisesti tuotettuja raaka-aineita, kuten nuudeleita. Maan tuolloinen pääministeri Phibun Songkhram loi uuden kansallisruuan nimeltä kway teow pad Thai, eli suomeksi thai-tyyliin paistetut nuudelit. Myöhemmin nimi lyhentyi nykyiseen muotoonsa. Phibun loi myös annoksessa käytettävät sen Chan-nuudelit, jotka saivat nimensä Thaimaan Chanthaburin maakunnan mukaan. Annoksen tarkemmat raaka-aineet vaihtelevat esimerkiksi eri alueiden mukaan. Tavallisesti paistetut nuudelit tarjoillaan tofun, itujen ja muiden vihannesten kanssa. Muita yleisiä annoksen osia ovat esimerkiksi pähkinät, katkaravut, kananmuna ja chili. Pad thai-kastike sisältää tavallisesti ainakin kalakastiketta, tamarinditahnaa, limettimehua ja sokeria tai siirappia. Pad thai on yleinen katuruoka ja erityisen tunnettu se on maan pääkaupunki Bangkokissa. ==Lähteet== ==Aiheesta muualla== * Luokka:Nuudeliruoat Luokka:Thaimaalainen keittiö
Dmitri Tarasov

Dmitri Tarasov () voi viitata seuraaviin henkilöihin: * Dmitri Tarasov (s. 1987), venäläinen jalkapalloilija, pelipaikaltaan keskikenttäpelaaja * Dmitri Tarasov (1979–2023), venäläinen jääkiekkoilija.
John Edwards (muusikko)

John Victor "Rhino" Edwards (s. 9. toukokuuta 1953, Chiswick, Lontoo, Yhdistynyt kuningaskunta) on englantilainen basisti. Hän on tullut tunnetuksi yhtyeistä Dexys Midnight Runners ja Status Quo. Rhino Edwards syntyi Suur- Lontoon alueella Chiswickissä. Hän opiskeli lapsena klassista viulunsoittoa ja sai 11-vuotiaana stipendin London College of Music -oppilaitokseen. 1970-luvun alussa Rhino soitti kahdessa eri pubibändissä Hounslown The White Bear -pubissa. Yhtyeistä ensimmäinen oli nimeltään The Sunday Band, koska se esiintyi vain sunnuntaisin, ja toinen nimeltään Rococo. Rhinon ohella myös bändien vokalistina toimi sama henkilö. Rococo jopa julkaisi urallaan yhden singlen "Ultrastar/Wildfire" Decca-levymerkille vuonna 1973. Ensimmäisen kerran Rhino pääsi listoille, kun ranskalaisen bändin, Space, single Magic Fly ylsi Englannin singlelistoilla top 10:n joukkoon. Hieman myöhemmin Edwards liittyi Judie Tzuken taustabändiin ja sai lempinimensä Rhino kömpelyytensä vuoksi. Edwards soitti yhdessä rumpali Jeff Richin kanssa Status Quon kitaristi Rick Parfittin ottaessa yhteyttä ja pyytäessä heitä molempia mukaan sooloprojektiinsa Recorded Delivery. Kun Parfitt ja Francis Rossi saivat oikeustaisteluiden jälkeen heinäkuussa 1986 oikeudet Status Quon nimeen, Edwards ja Rich pyydettiin mukaan korvaamaan rumpali Pete Kircher ja yhtyeen perustajajäsen, Australiaan asettunut ja yhtyeen kanssa riitautunut Alan Lancaster. Vuonna 2000 Edwards julkaisi soololevyn Rhino's Revenge jonka joillakin raidoilla mukana on myös Status Quon jäseniä. Viime aikoina Edwards on myös harvakseltaan kiertänyt Eurooppaa kokoonpanolla Woodedz, jossa soittavat Rhinon ohella mm. hänen poikansa Freddie (kitara) ja Max (rummut). == Perhe == Rhinon poika Freddie on kitaristi. Hän esiintyi lokakuussa 2014 Status Quon kanssa keikalla Lontoon Roundhousessa. Konsertti esitettiin livenä BBC Radio 2 -kanavalla, ja se julkaistiin Aquostic (Stripped Bare) -nimisenä albumina. Rhinon toinen poika Max ja tytär Mae ovat rumpaleita. == Katso myös == * keikkakalenteri ja fanituote verkkokauppa Luokka:Status Quo Luokka:Englantilaiset basistit Luokka:Vuonna 1953 syntyneet Luokka:Elävät henkilöt
Lunch atop a Skyscraper

Lunch atop a Skyscraper on kuuluisa vuonna 1932 otettu mustavalkoinen valokuva. Se esittää työmiehiä syömässä lounasta teräspalkilla New Yorkin yllä. Time-lehti on valinnut kuvan sadan merkityksellisemmän julkaisemansa kuvan joukkoon. Alkuperäistä vedosta valokuvasta säilytetään Pennsylvaniassa. Valokuvan oikeudet omistaa nykyään Corbis Images. == Taustaa == Valokuvassa 11 rakennustyöläistä istuu 260 metrin korkeudessa teräspalkilla New Yorkin yllä syömässä eväitä. Kuva on otettu 20. syyskuuta 1932 RCA Buildingin 69. kerroksessa. Kuvaa on epäilty lavastetuksi Rockefeller Centerin pilvenpiirtäjiä mainostavaksi kuvaksi, mutta kuvassa esiintyviä työmiehiä pidetään silti oikeina. Kuvan ottamisen aikaan paikalla oli kolme valokuvaajaa, joten kuvan ottajaa ei tiedetä. Charles Ebbetsiä on epäilty pitkään kuvan ottajaksi, mutta myöhemmin tämä tieto on kyseenalaistettu. == Kuvan henkilöt == Suurin osa kuvassa esiintyvistä 11 työmiehestä on irlantilaisia siirtotyöläisiä, mutta kuvassa on myös muun maalaisia työmiehiä. Kuvassa viidentenä vasemmalta on ruotsalainen Albin Svensson. Kuvassa kuudentena vasemmalta on kanadalainen mohawk-intiaani Peter Rice. Kaikkein oikeanpuolimmainen mies on mahdollisesti slovakialainen Gusti Popovic. Valokuvan oikeudet nykyään omistava Corbis Images on yrittänyt selvittää kuvassa esiintyvien työmiesten henkilöllisyyttä siinä kuitenkaan onnistumatta. Työmiesten henkilöllisyyttä on yritetty selvittää myös vuonna 2012 julkaistussa dokumentissa Men at Lunch. == Lähteet == Luokka:Valokuvat Luokka:1932
Joulu natsi-Saksassa

Joulu natsi-Saksassa ei ollut nykyisen kaltainen kristillinen juhla. Natsit pyrkivät muuntamaan joulun muinaisgermaanisia perinteitä ja arjalaisia juhlistavaksi juhlaksi. == Historia == Jo ennen valtaannousuaan natsipuolue levitti nationalistista propagandaa ja antisemitismia eri juhlapäivinä. Hitlerin noustua valtaan Saksassa vuonna 1933 natsit pyrkivät valjastamaan joulun natsismiin sopivaksi juhlaksi. Kristilliset perinteet nähtiin uhkana, joten joulu pyrittiin muuntamaan joulun muinaisgermaanisia perinteitä ja arjalaisia juhlistavaksi juhlaksi Kansanvalistus- ja propagandaministeriön avulla. Joulun sanoma rauhasta maan päällä ei sopinut natsien ideologiaan ja tavoitteisiin, joten joulurauha asetettiin vuonna 1937 koskemaan vain saksalaisia. Natsit korostivat Jeesuksen olleen juutalainen ja pyrkivät siirtämään Jeesuksen pois joulun vietosta. Monia joululauluja, joissa mainittiin Jeesus, muunnettiin natseille myönteisemmiksi. Monia natsimyönteisiä jouluvirsiä laulettiin yleisesti vielä lyhyen aikaa toisen maailmansodan jälkeenkin. Koska joulupukin hahmo perustui Turkissa eläneeseen kristittyyn Pyhään Nikolaukseen, natsi-Saksassa lahjat jakoi muinainen germaaninen Odin-jumala. Joulukuuseen ripustettava tähti muistutti natsien mielestä liikaa juutalaisten Daavidin tähteä ja kommunistien punaista tähteä, joten natsit alkoivat ripustaa joulukuuseen joko aurinkopyörää, hakaristia tai muinaista pohjoismaista riimua. == Juhlinta == Natsi-Saksassa joulua juhlittiin vuoden lyhimpänä päivänä. Silloin koristeltiin joulukuusi ja sytytettiin siihen kynttilöitä, minkä ajateltiin kuvaavan valon kaipuuta. Joulukuusen tähtenä ei käytetty nykyisen kaltaista latvatähteä, vaan aurinkopyörää, hakaristiä tai muinaista pohjoismaista riimua. Natsisymboleiden käyttö joulukoristeena oli Hitlerin säätämillä laeilla kielletty, mutta natsi- Saksasta on silti säilynyt joitakin natsisymboleita sisältäviä joulukoristeita. Natsi-Saksassa lahjat jakoi muinaisgermaaninen Odin-jumala, koska joulupukki perustui kristilliseen pyhimykseen. == Katso myös == * Joulu Saksassa == Lähteet == Natsi-Saksassa Luokka:Natsi-Saksa
Mutaluikka

Mutaluikka (Eleocharis mamillata) on monivuotinen, sarakasvien heimoon kuuluva tuulipölytteinen kasvilaji. Mutaluikka on ulkonäöltään "tulitikkumainen" ja muistuttaa muita, vastaavannäköisiä luikkalajeja. Mutaluikan juurakosta kasvava varsi on vihreä ja lehdetön. Varren päässä oleva kukinto on 1–2 cm pitkä, ruskea, yksittäinen tähkä. Mutaluikan kukat ovat kaksineuvoisia, ja kukinnan aikaan kukkien osat tulevat tähkästä esiin. Mutaluikka kukkii heinä- elokuussa. Mutaluikka kasvaa tavallisesti monenlaisilla hiekkaisen, silttisen tai mutaisen pohjan omaavilla rannoilla, kosteikoilla ja ojissa. Mutaluikka on Suomessa jokseenkin yleinen Oulun korkeudelle asti painottuen hieman Lounais- Suomeen, Keski-Suomeen ja Pohjanmaalle.Lampinen, R. & Lahti, T. 2016: Kasviatlas 2015: Mutaluikan (Eleocharis mamillata) levinneisyys. Helsingin Yliopisto, Luonnontieteellinen keskusmuseo, Helsinki. == Lähteet == * Pinkka – Lajintuntemuksen oppimisympäristö: Mutaluikka (Eleocharis mamillata) === Viitteet === == Aiheesta muualla == * Suomen Lajitietokeskus: Mutaluikka (Eleocharis mamillata) * United States Department of Agriculture (USDA): Eleocharis mamillata Luokka:Luikat
Aleksandr Antonov

Aleksandr Stepanovitš Antonov (; 26. heinäkuuta (J: 8. elokuuta) 1889 Moskova, Venäjän keisarikunta – 24. kesäkuuta 1922 Nižni Šibrjai, Tambovin kuvernementti, Neuvosto-Venäjä)Шляпников, Александр Гаврилович Hrono.ru. Viitattu 26.12.2016.Александр Степанович Антонов. Биографическая справка RIA Novosti 22.6.2010. Viitattu 26.12.2016. oli venäläinen sosialistivallankumouksellisen puolueen jäsen, joka johti vuonna 1920 bolševikkien valtaa vastustanutta Tambovin talonpoikaiskapinaa. Antonov syntyi räätälin poikana Moskovassa, mutta varttui Tambovin alueella. Hänet erotettiin Tambovin reaalikoulusta vallankumouksellisen toimintansa vuoksi. Hän liittyi 16-vuotiaana sosialistivallankumoukselliseen puolueeseen ja osallistui vuosina 1905–1908 puolueen maanalaisen organisaation toteuttamiin ryöstöihin. Jäätyään kiinni Jevno Azefin ilmiantamana vuonna 1909 Saratovissa Antonov tuomittiin kuolemaan, mikä muutettiin armahduksella 20 vuoden pakkotyöksi. Vietettyään kahdeksan vuotta vankiloissa eri puolilla Venäjää hän vapautui helmikuun vallankumouksen jälkeen vuonna 1917. Antonov nimitettiin vuonna 1917 Tambovin kaupungin ja sittemmin Kirsanovin kihlakunnan miliisipäälliköksi, missä asemassa hän pysyi jonkin aikaa myös lokakuun vallankumouksen jälkeen. Bolševikkien terrorin kiihdyttyä Antonov anoi siirtoa vähäisempään tehtävään Kirsanovissa ja jätti kesällä 1918 kokonaan virkansa liittyäkseen Komutšin kansanarmeijaan, joka kuitenkin pian hajosi. Hän liittyi myös vasemmistososialistivallankumouksellisiin.Antony Beevor: Venäjän vallankumous ja sisällissota, s. 536 (suom. Markku Päkkilä). WSOY, Helsinki 2022. Alkuteos Russia – Revolution and Civil War 1917–1921. Kun Tambovin alueella puhkesi talonpoikien spontaaneja kapinoita, Antonov ryhtyi vuoden 1918 lopulla luomaan talonpojista maanalaista antibolševistista sissiarmeijaa. Vuoteen 1920 mennessä hänen joukoissaan oli 50 000 miestä jaettuina kahteenkymmeneen rykmenttiin ja kahteen armeijaan. Antonov oli marraskuusta 1920 heinäkuuhun 1921 Tambovin kapinallisten operatiivisen pääesikunnan päällikkö ja käytännössä koko talonpoikaiskapinan sotilaallinen johtaja.Антонов Александр Степанович Kirsanovin kaupunki. Viitattu 26.12.2016. Mihail Tuhatševskin ja Vladimir Antonov-Ovsejenkon komentamat puna-armeijan joukot kukistivat Tambovin kapinan vuoden 1921 aikana. Piileskelyä jatkanut Antonov kuoli yhdessä veljensä Dmitrin kanssa tulitaistelussa Tšekan miehiä vastaan vuonna 1922. ==Lähteet== Luokka:Venäläiset henkilöt Luokka:Kapinajohtajat Luokka:Vasemmistososialistivallankumoukselliset Luokka:Vuonna 1889 syntyneet Luokka:Vuonna 1922 kuolleet
Mazda 121

Mazda 121 on Mazdan vuosina 1988–2002 valmistama pieni henkilöautomalli. 121-nimellä on myyty joillain markkinoilla myös Mazda Cosmo- (1975–1981) ja Demio (1996–2002) -malleja. Mazda 121:n korvasi pieni tila-automalli Mazda2. == Mazda 121 DA (1988–1991) == Ensimmäisen sukupolven Mazda 121:n valmistus alkoi vuonna 1988. Samaa mallia oli myyty jo aiemmin Ford Festiva- (1986) ja Kia Pride (1987) -nimillä. Auton suunnittelusta vastasi kuitenkin Mazda. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet. == Mazda 121 DB (1991–1996) == Toisen sukupolven Mazda 121 tuli markkinoille vuonna 1991. Korimallina oli nyt hatchbackin sijasta pikkuautoissa harvinainen porrasperä. Euroopan ulkopuolisilla markkinoilla mallia myytiin Autozam Revue- tai Mazda Revue -nimisenä. Autozam oli Mazdan Japanin kotimarkkinoilla vuosina 1990–1994 käyttämä tuotemerkki, jolla se markkinoi pieniä automalleja. Suomessa maahantuoja antoi punaisen 121:n kesällä 1992 kuukaudeksi taksikäyttöön Helsinkiin korostaakseen sen taksiehdot täyttäviä sisämittoja, ja hilpeyttä herättänyttä autoa alettiin kutsua ”Mummo Ankan autoksi” tai ”hassumobiiliksi”. Auto oli pääpalkintona Kolmoskanavan Megavisassa, joskin voiton todennäköisyys oli Loton päävoittoakin pienempi. == Mazda 121 JASM/JBSM (1996–2002) == Kolmannen sukupolven Mazda 121 oli uudellennimetty Ford Fiesta, jota valmistettiin samalla tehtaalla Englannissa sisarmallinsa kanssa. Autot erosivat toisistaan vain pienillä yksityiskohdilla. Afrikassa mallia myytiin nimellä Mazda Soho. Fiesta ja 121 kokivat vuonna 1999 pienen kasvojenkohotuksen, jossa ne saivat uudet ajovalot, puskurit ja etusäleikön. Uudistuksen myötä Mazda 121:n koritunnukseksi vaihtui JBSM. == Lähteet == == Aiheesta muualla == 121 Luokka:B-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot